
			JUDEȚUL ALBA
COMUNA SĂSCIORI
CONSILIUL LOCAL
                                                 
                                             HOTĂRÂREA nr. 6/2025
[bookmark: _Hlk105652456][bookmark: _Hlk116372123]privind  aprobarea planului de acţiuni şi lucrări de interes local pentru persoanele apte de muncă din familiile beneficiare de ajutor de incluziune, pentru anul 2025

     Consiliul Local al Comunei Săsciori judetul Alba, întrunit în şedinţă publică   ordinară, în data de 30.01.2025;
Luând în dezbatere:
· Proiectul de hotărâre nr. 19/21.01.2025 inițiat de domnul primar Morar Nicolae Florin;
· referatul de aprobare nr.20/21.01.2025 la proiectul de hotărâre privind aprobarea  planului de actiuni si lucrari de interes local pentru persoanele apte de munca din familiile beneficiare de venit minim garantat pe anul 2025 şi raportul de specialitate nr. 21/21.01.2025 al compartimentului de resort;
· raportul de avizare al comisiei de specialitate nr.1 - pentru agricultura, economico-financiară, amenajarea teritoriului și urbanism;
· raportul de avizare al comisiei de specialitate nr.2 - pentru activităţi social-culturale, culte, învăţământ, sănătate şi familie, muncă,protecţie socială, protecţie copii, tineret şi sport;
· raportul de avizare al comisiei de specialitate nr.3 - juridică și de disciplină, protecția mediului și turism;
        Având în vedere prevederile:
- Art. 13, art. 15, art. 59 alin.(1), art. 60 din Legea 196/2016 privind venitul minim de incluziune, cu modificările și completările ulterioare;
- art. 6 - 8 din Legea nr.276/2010 pentru modificarea si completarea Legii nr. 416/2001 privind venitul minim garantat;
            În temeiul prevederilor 129  alin. (1), art. 139 alin. (1) și art. 196 alin.(1) lit. ,,a“din OUG 57/2019 privind Codul administrativ,

                                                               HOTĂRĂŞTE:

               Art.1. Pentru anul 2025, se aprobă  Planul de lucrări şi acţiuni de interes local pentru stabilirea activităților desfășurate de persoanele beneficiare de ajutor de incluziune, acordat în baza Legii nr. 196/2016 privind venitul minim de incluziune, conform anexei care face parte integrantă din prezenta.
              Art.2. (1) Persoanele apte de muncă din familiile beneficiare de  ajutor de incluziune, au obligația de a efectua acțiunile și lucrările de interes local în funcție de numărul de ore calculate proporțional cu cuantumul ajutorului social.
              (2) Orele de muncă se calculează proporțional cu cuantumul ajutorului social de care beneficiază familia sau persoana singură, cu un tarif orar corespunzător salariului de bază minim brut pe țară garantat la plată, raportat la durata medie lunară a timpului de muncă.
             (3) Norma de muncă pe zi este de 8 ore.
           


           Art.3.Cu ducerea a îndeplinire a prezentei hotărâri se încredinţează dl. Viceprimar Nicoară Gheorghe.
            Art.4. Prezenta hotărâre se comunică: 
   - la Instituţia Prefectului judeţului Alba;
   - compartiment asistență socială;
   - d-lui viceprimar Martin Mihai-George;
   -  Compartiment contabilitate.
                                                Săsciori, 30 ianuarie 2025

       Preşedinte de şedință,                                               Contrasemnează pentru legalitate,
                  Consilier                                                              Secretar general UAT
            Faur Ioan Adrian                                                       Groza Ligia Daniela



















Prezenta Hotărâre a fost adoptată cu un numar de 15 voturi favorabile, valabil exprimate, care reprezintă 100 % din numarul consilierilor în funcție și 100% din numărul consilierilor prezenți.

